b'\n_START_ARTICLE_\nMinnesang\n_START_PARAGRAPH_\nMinnesang var en lyrikk- og sangtradisjon i Tyskland som blomstret p\xc3\xa5 1100-tallet og fortsatte inn i 1300-tallet. Dikterne som skrev og framf\xc3\xb8rte minnesang er kjent som minnersangere, tysk minnes\xc3\xa4nger, og navnet er sammensatt av ordet minne, middelh\xc3\xb8ytysk for kj\xc3\xa6rlighet, noe som ogs\xc3\xa5 var diktningens hovedemne. Den enkelte sang ble kalt for minnelied._NEWLINE_Minnesang var et tysk motstykke til den franske trubadurdiktningen. Minnesangene var knyttet til hoff- og ridderlivet fra siste del av 1100-tallet frem til begynnelsen av det 14. \xc3\xa5rhundre._NEWLINE_Trubadurdiktene var rimglade viser som ble fremf\xc3\xb8rt til musikkinstrumenter ved hoffene, av forfatterne selv eller av spesielle gj\xc3\xb8glere. De fleste forfatterne er menn, selv om det ogs\xc3\xa5 finnes noen kvinner mot slutten av perioden._NEWLINE_Temaet for minnesangene var som regel kj\xc3\xa6rligheten, men det finnes ogs\xc3\xa5 andre tema slik som satiriske eller klagende (elegi). Vanligvis er det en jeg-person som forteller. Det er ogs\xc3\xa5 slik at jeg-personen ikke n\xc3\xb8dvendigvis skal f\xc3\xa5 og bli forent med sin elskede. Det er nok \xc3\xa5 omtale sin kj\xc3\xa6rlighet p\xc3\xa5 en vakker og kunstnerisk m\xc3\xa5te slik at det skal inng\xc3\xa5 i sjangeren minnesang. Minnesangen er h\xc3\xb8visk i sin grunnholdning; dikteren synger om sin kj\xc3\xa6rlighet til en kvinne av h\xc3\xb8y byrd. Vanligvis er denne oppvartningen p\xc3\xa5 avstand._NEWLINE_Den folkelige minnesangen representerer den tyske lyrikkens f\xc3\xb8rste blomstringstid og er en av mest betydningsfulle nyskapningene innen den vestlige poesien. Den har hatt stor betydning for kjente diktere som Dante og Petrarca og har gjennom disse satt sitt preg p\xc3\xa5 kj\xc3\xa6rlighetsdiktningen flere hundre \xc3\xa5r frem mot v\xc3\xa5r tid._NEWLINE_Kun et lite antall av minnelied-melodier har blitt bevart for ettertiden, hovedsakelig i manuskripter datert fra 1400-tallet eller senere. De kan representere sanger i en annen form enn den opprinnelige. I tillegg er det ofte ganske vanskelig \xc3\xa5 tolke musikknotasjonene som er benyttet for \xc3\xa5 skrive dem ned. Selv om melodiens kontur kan vanligvis bli antatt er sangens rytme vanskelig \xc3\xa5 komme til bunns i._NEWLINE_Det er et antall innspillinger av minnesang som benytter de antatte opprinnelige melodiene, men ogs\xc3\xa5 rockegrupper som Ougenweide har framf\xc3\xb8rt sangene med moderne instrumenter. Neidhart von Reuental (1200-tallet) var en av de mest ber\xc3\xb8mte og betydelige tyske minnes\xc3\xa4nger.'